Magne Bleness
Store norske leksikon,Kunst og estetikk,Film, TV og teater,Norske regissører og scenografer
Magne Bleness var en norsk skuespiller og instruktør som var en sentral person i både Nationaltheatret og Fjernsynsteatret fra 1950-tallet til 1990.
Karriere Magne Bleness debuterte som skuespiller i 1953 på Sommerteatret i Oslo som Lysander i En midtsommernattsdrøm. Han var ansatt ved Nationaltheatret som skuespiller fra 1956 til 1961 og som instruktør fra 1969 til 1976, og ved Fjernsynsteatret som skuespiller fra 1961 til 1969 og som instruktør fra 1976 til 1980. Deretter var han sjef for Fjernsynsteatret frem til 1990. Sentrale roller og oppsetninger Bleness spilte Happy i En handelsreisendes død og Orfeus i Jean Anouilhs Eurydike. Som instruktør var han en realistisk menneskeskildrer som i TV og på scenen skapte sterke forestillinger, blant annet Henrik Ibsens Lille Eyolf, Samfundets støtter og Kongsemnerne, Edward Albees Hvem er redd for Virginia Woolf? og en rekke Holberg-komedier. Hans oppsetning av Semmelweiss på Nationaltheatret i 1969 var den første presentasjonen av Jens Bjørneboe på en norsk scene.Magne Bleness var gift med NRK-journalisten Mette Janson. Les mer i Store norske leksikon Magne Bleness i Norsk biografisk leksikon norsk teaterhistorie